La Federació Valenciana de Municipis i Províncies presenta les mesures per a previndre l'aparició del mosquit tigre
11 de juliol 2018

![](/media/yvfh4pmh/73-c_mosquito-tigre.jpg)  
​ 

El mosquit tigre constituix una de les seixanta-cinc espècies de mosquits que es troben presents al nostre país fins a hui. Este mosquit té un període d'activitat molt variable segons les condicions climàtiques, i a la Comunitat Valenciana cal esperar la seua major activitat entre maig i novembre. El seu hàbitat més freqüent és l'urbà i periurbà, vinculat a la retenció de xicotetes quantitats d'aigua en els espais domèstics o confrontants.

  

És important saber que l'espècie podria trobar-se en l'àmbit domèstic, per la qual cosa la participació de la població en la prevenció i eliminació de focus de cria en l'àmbit domèstic resultaria clau. Per açò, és important que la ciutadania conega la importància d'evitar les xicotetes acumulacions d'aigua de manera general en balconades, patis i jardins, amb la finalitat que no puga criar el mosquit, i que identifique els potencials focus de cria que puga haver-hi en els seus domicilis. Per este motiu, caldria buidar freqüentment els abeuradors dels animals domèstics, evitar acumulacions d'aigua en peus de para-sols, pluviòmetres, etc. Evitar tolls en poals, arruixadores, joguets, cendrers i qualsevol recipient exposat a la intempèrie. També evitar l’acumulació d'aigua en cobertors com a lones que cobrixen piscines i altres elements del jardí, renovar amb freqüència l'aigua que es dipositen en els plats dels tests i tapar els bidons de recollida d'aigua amb mosquiteres d'1 mm de malla.

  

En l’àmbit municipal, cal vigilar els xicotets depòsits on s'acumula l'aigua (elements decoratius, estanys…), les xarxes de sanejament, amb especial atenció als sistemes de reg, entre altres possibles focus de cria. El control del mosquit amb tractaments biocides, és a dir, que destruixen éssers vius que són perjudicials per a l'ésser humà, en l'entorn urbà requerix la localització prèvia d’estos focus i l'aplicació de tractaments locals en els mateixos seguint pautes establides. Esta tasca ha de ser desenvolupada per professionals amb capacitació i amb els corresponents permisos per a l'ús i aplicació de productes biocides.

  

![](/media/slqikvl0/73-web_c_cartel.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-federacio-valenciana-de-municipis-i-provincies-presenta-les-mesures-per-a-previndre-l-aparicio-del-mosquit-tigre/ "Facebook")
*   [](http://twitter.com/share?url=https://aytosagunto.es/va/actualitat/la-federacio-valenciana-de-municipis-i-provincies-presenta-les-mesures-per-a-previndre-l-aparicio-del-mosquit-tigre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-federacio-valenciana-de-municipis-i-provincies-presenta-les-mesures-per-a-previndre-l-aparicio-del-mosquit-tigre/ "Linked In")
*   [](mailto:?body=https://aytosagunto.es/va/actualitat/la-federacio-valenciana-de-municipis-i-provincies-presenta-les-mesures-per-a-previndre-l-aparicio-del-mosquit-tigre/)